Cesarhanmun/geonobi-data huggingface dataset:
地名: 韓山 (忠清道, 郡)
年: 1529.0

○辛丑/領議政鄭光弼、左議政沈貞、右議政李荇等啓曰: "今見弘文館上疏, 言臣等多有所誤之事。 每以他人所言, 辭避爲難, 故但啓臣等之意。 今年果爲旱甚, 秋成已近, 而凶歉將至, 京畿尤甚, 然不可以此長爲避殿。 近來朝參、常參, 接群臣等事, 久廢不行。 請復正殿, 依例聽事何如?" 傳曰: "弘文館上疏之意, 蓋欲上下操心而言之。 所當省念, 不須辭免, 啓意至當。 且見八道雨澤書狀, 周足之處, 雖或有之, 然旱乾居多。 又於頃者, 雖似小雨, 京中亦不足。 今年之旱, 近古所無。 豈可以一小雨, 遽復正殿乎? 接群臣等事, 果久廢矣。 然農事至重, 姑見農事偶然而後, 當復正殿也。" 光弼等再啓請復正殿。 傳曰: "今年旱災, 固非偶然。 今秋節纔入, 旋卽復殿, 未安於心。 且今年災傷, 敬差官, 當依例差送, 但不無弊。 前例亦有抽牲摘奸事。 如此則守令不知某處抽牲, 而必爲之操心矣。 其議啓。 成宗朝乙巳年, 亦有旱災。 其時上下所爲之事, 書啓見之, 則於各道遣賑恤使, 而其時亦有言其弊者。 以今觀之, 如賑恤使, 則弊果有之, 似不可爲之矣。 其備荒摘奸及問民疾苦等事, 雖似文具, 而不無其弊, 然亦念民瘼之事, 其別遣剛明朝官何如? 昨日所敎點馬差送事, 今年失農, 弊亦不無, 其不得已差送處則已, 若非不得已處, 姑勿差遣何如? 幷議啓。" 三公啓曰: "雖遇災, 不可終年避殿, 請速復正殿視事。 抽栍摘奸事, 若於各道發遣, 則御史等所經各官, 務欲多捉, 雖用心救荒守令, 亦或被捉見遞, 徒爲煩擾, 其弊尤甚。 依前例, 敬差官擇送爲當。 且備荒諸事, 遣官摘奸, 則爲守令者, 謀免己罪, 責令民間儲蓄, 故民以斗米, 易其橡實, 以塞摘奸之責。 不能爲口食之資, 其弊反有甚焉。 其備荒及訪問民間疾苦事, 專委監司, 而糾檢爲當。" 光弼與左參贊趙元紀
              
                【皆司僕寺提調。】
              議啓曰: "點馬事, 已曾通于兵曹而議之。 慶尙、全羅等道, 則已於前年爲之, 忠淸道, 則今年所當差送, 而今聞牧場所在各官, 旱災尤甚, 不可送也。 獨咸鏡道, 今年當送, 然只於今年不點而已, 亦不緊急, 自上裁斷。" 三公又啓曰: "昨日下問金甘佛等, 照律公事, 上敎果爲至當。 金同難謀背本國, 其罪極大, 其指示致令逃躱者, 罪不免死。 此事朝廷所共駭愕, 而刑曹不計本罪, 只見推案, 論以凡盜。 果誤爲照律, 臣等之意, 此二人皆不當免死也。 聞義州如此之人, 多有泛濫。 若不痛治, 此人無以懲後。 依初決案處決爲當。" 三公及左贊成金克愊、左參贊趙元紀、右參贊韓效元等, 以疑獄公事取稟曰: "永興囚李毛知里, 敺打龍水潤之時, 無証見之人, 而雖渰水致死, 其傷處猶可以至此。 且受刑五十餘次, 雖勿推無妨也。 豐德囚姜哲石, 其奉足梁得夏, 其初敺打則然矣。 然逢打之後, 非不卽起身, 而仍死也。 本家下歸後身死, 其屍曾已埋葬。 及哲石下番累朔後, 呈狀推之。 當初若知將死, 則哲石何以其騎卜馬授送乎? 況下歸後, 久而身死, 此人情迹, 不爲已甚。 常時則雖誤殺, 罪至於死, 今方因旱伸理之時, 此涉於疑獄, 亦當分揀。 通津囚金億善, 其初會飮時, 韓山乞食於其處, 仍偸鍮鉢。 以此年少之人, 敺打之事則然矣, 而時未得情, 刑訊今至八十餘次。 意亦別無他情, 然敺打明白, 而傷處亦多, 此則不可的謂疑獄也。 水原囚銀丁, 本夫勿金殺害事, 雖受刑發明, 大抵奸(夫)
                〔婦〕
              殺害本夫, 則自當受罪, 而且其父, 曾已服招, 依刑曹公事何如?" 
                【刑曹啓目曰: "良女銀丁, 其父革孫相奸事及殺害本夫勿金事, 受刑百五次發明, 而革孫則勿金殺害情狀, 其女相奸節次, 一一納叚。 銀丁則忍杖隱諱, 加刑得情事, 移文何如?"】
              傳曰: "果復正殿, 然後依例視事, 而大臣亦再三言之, 當復正殿也。 咸鏡道點馬事, 今年旱荒, 姑勿差遣。 銀丁事, 以刑曹公事爲當, 故依允。 金甘佛等事, 刑曹有何意乎? 但計盜馬之事, 爲之如此也, 其詳覈可也。 李毛知里、姜招石事, 勿推亦可也。 他餘啓意知道。" 三公等又啓曰: "黃海道盜賊事, 黃孟文乃其眞盜, 而其初他無現出之處。 但以尹世弼進告推之, 而李自同、朴永山, 則尹世弼進告單子內, 名字載錄而已, 作賊事狀, 不爲現出, 而朴哲同
              
                【朴永山子。】
              , 則單子內, 名字亦無。 此人等皆以白丁, 至爲荒唐, 然但以一人進告之事, 數多加刑, 似爲未便。 依刑曹公事,
                【以疑獄勿推, 爲公事故云。】
              勿推何如? 喬桐囚私奴萬同,
                【崔元孫之奴。】
              , 與其主逃奴推捉時, 逃奴等拒捕橫逆, 有一老病之女, 立門內, 揮之以劍, 使人不得入。 萬同亦以杖揮之而誤觸, 仍而致死云。 其主所言, 不能違逆, 而有誤觸致傷之弊。 老病之人, 致死亦易。 且雖其主所爲, 亦難於發明, 故以身當之, 而其傷處, 腮頰間, 雖暫有之, 亦不緊關。 況崔元孫, 曾以此事, 死於獄中。 刑曹以爲疑獄, 而臣等之意, 亦以爲當也。 幷取稟。" 傳曰: "啓意至當。 此公事, 其爲粘目以啓可也。" 政府又議啓曰: "頃見弘文館、司諫院所上疏箚, 有曰: ‘遷謫之中, 豈無冤枉者?’ 云, 而不分明言之, 不知指觸某人。 故己卯年被罪人等
                【金湜之流。】
              , 意謂欲放其類, 而人心搖動。 上疏箚之意, 未知其何如, 而必不指此類也, 然人心則搖動如此也。 此意, 但當自上知之而已。" 光弼獨啓曰: "前者, 以丙寅年靖國時, 被罪人及安處謙私記所錄人等分揀事, 臣亦於經筵, 因旱災啓之, 而臣則的指其某事矣。 今此疏箚, 不的指某事, 故人心搖動如此也。" 傳曰: "弘文館、司諫院疏箚所言, 伸理冤枉事, 予意以爲, 謹災之時, 必泛然言之也。 前者領相於經筵, 啓之曰: ‘安處謙私記書名人及靖國時, 被罪年少之人, 分揀放送。’ 云。 其時臺諫卽啓之曰: ‘如此之事, 決不可爲之。’ 且言其不可數赦之意。 予意亦以爲, 安處謙私記書名人, 雖似曖昧, 而分揀爲難。 靖國之事, 亦爲久遠, 難於分辨。 若分辨其某某人放送, 則物論亦必不無, 故不分明答之矣。 頃者諫院上箚, 亦言伸冤枉之事, 其後分析來啓曰: ‘本意非欲放有罪之人, 而物論以爲未便, 仍爲避嫌。’ 今諫院及弘文館疏箚, 未知的指某人也。 然私記書名人及年少黨流, 有關國家。 必不指此輩, 而乃泛言之也。 若聞此言而施行, 則人心之搖動宜矣。 旣不施行, 則人心何以搖動乎?"
地名: 韓山 (忠清道, 郡)
年: 1562.0

○戊午/上以御筆, 特除權轍爲議政府右贊成,
                【轍因附李樑, 驟被寵遇, 故有是除。】
              以李夢亮爲刑曹判書, 元繼儉爲知中樞府事, 柳昌門爲戶曹參議, 成詢爲江原道觀察使, 高孟英
              
                【藍面鬼色, 狐性豺心。 媚事李樑, 擢居顯列。】
              爲僉知中樞府事, 姜克誠
              
                【輕浮狠愎。 恃才傲物, 貪酒嗜色, 名行掃地, 奴事李樑, 士類不齒。】
              爲司憲府掌令, 姜士弼爲弘文館副應敎, 朴謹元爲議政府舍人, 
                【初謹元爲弘文副應敎, 與應敎朴淳, 以議林百齡諡事, 將被極罪, 士林洶懼。 淳怡然不動, 閉門待命, 謹元懼甚, 未免求救於戚里、權貴。 朝臣愛二人者, 陰勸改諡, 謹元亦欲改之, 淳拒不從。 及中書戡定以無 ‘忠’ 字, 使改之, 不得已卒改, 爲 ‘忠憲。’ 及入啓, 上見前諡大怒, 欲置重典, 賴沈鋼、李樑營救, 只命罷黜。 初鋼、樑重淳高名, 欲屈致之, 淳卒不一往, 士論翕然稱之。 然鋼重其爲人, 且爲謹元事之甚謹, 常密啓於上, 力言二人無罪, 上亦悟爲元衡所誣, 未幾復收敍。 然謹元求哀於樑, 樑力救之, 故卽入顯官, 淳爲樑所惡, 故雖爲謹元竝救, 而上知其不喜, 出爲韓山郡守。 人曉然知二人之優劣矣。】
              
              趙德源
              
                【麤鄙無行, 士論不齒, 特因附樑, 驟居淸顯。】
              爲弘文館校理, 具思孟
              
                【修飾以取時名, 識者知非佳士。】
              爲副修撰。
地名: 韓山 (忠清道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 韓山 (忠清道, 郡)
年: 1595.0

○前禮曹參判申湛卒。
                【湛字冲鄕。 系出高靈, 世居韓山。 天性溫雅, 風度端凝。 守正好古, 博洽群書, 最深於《韓子》、《楚辭》。 幼而穎悟, 未十歲, 能通四書。 早丁母憂, 居墓三年, 一不到家, 鄕里稱孝。 與其弟妹, 友愛尤篤。 又恬靜, 不樂進取, 其在淸要, 輒懷恬退。 薄於自奉, 家無姬妾, 居官淸謹, 人莫干私。 湛奴有妹, 尹元衡婢也。 當其濁亂, 使人謂湛曰: "許我以奴, 美官可得。" 乃嘆曰: "富貴在天, 曲逕趨勢, 吾不忍爲。" 乃謝不聽, 遂見擯斥。 後觀《詩傳》, 上問囷字之義, 左右曰: "囷倉。 如今之露積也。" 湛進曰: "囷字古制, 不可詳。 嘗觀魯肅止囷之語, 囷必儲穀之所, 字義不必拘。 伏願留心於勤儉、質朴, 憂深思遠數語可也。" 上嘉納焉。 壬辰, 尹全州, 人吏迎觀, 以老易之, 多般瞞弄, 湛默不與言, 任其所爲, 到任之日, 枚擧決罪, 吏皆驚服。】
地名: 韓山 (忠清道, 郡)
年: 1598.0

○司憲府啓曰: "嘉山郡守具坤源, 頃日要爲韓山郡守, 請囑而見擬, 旣授之後, 又生他計, 以有奴婢、田民, 呈訴以得免。 公家官爵, 隨意取舍, 極爲可惡。 不可不懲, 請命罷職。" 答曰: "依啓。"
地名: 韓山 (忠清道, 郡)
年: 1603.0

○慶尙道觀察使李時發馳啓曰: "水軍節度使李英馳報內, ‘本月初四日朝, 倭未辨船, 自南大洋出來, 領諸船下海, 則乃被擄走回男女幷十四名。 出來根因及賊情般問, 則泰仁居良人吳欽日、連山居良人崔山世、韓山居良人尹嚴介、興陽居私奴加叱同等, 則丁酉年, 蔚山居水軍郭彦祐、漆原居良人尹守乃等, 則壬辰年被擄, 日本地肥前、豐後、博多、唐津地方入歸, 各自偸生, 思戀故土, 本月初一日, 各率妻兒, 同船裝載, 或櫓或帆, 自唐津, 三晝夜出來, 任其所之, 幸全性命。 賊情則或說家康、秀賴, 分在兩地, 或說至今同處。 遠近諸將, 日漸相踈, 自憂相攻之患。 義弘則回自京城, 堅壁不出者久矣, 今與肥前之將龍造等, 交結深密, 正盛則鴆殺五島之子, 而爲其父所覺, 繫於京獄, 他餘將官, 則各歸本處, 纔免土木之役, 而對馬島, 渺在海隅, 不爲往來於肥前、豐後等地, 故一未見同島之人, 而只聽修好一事, 家康處往來頻數云云, 風聞而已。 此外賊情, 不得詳知’ 云。" 啓下備邊司。 司回啓: "走回人郭彦祐等, 令該曹, 依例免役復戶帖成給, 使之派送安住。 走回人中, 多有與賊親密者, 訪得賊情, 善爲處置, 隨事飭勵, 毋貽後悔事, 水使處竝爲行移。 何如?" 啓依允。
地名: 韓山 (忠清道, 郡)
年: 1614.0

○甲寅二月十四日丙申捕盜大將啓曰: "本月初四日夕時, 臣等得聞逆賊朴致毅往來于楊州境內(之奇), 卽爲發送左右邊軍官各一人, 馳往楊州, 與牧使詳細密議, 窮尋捕獲矣。 至初五日, 祗承祕密備忘記, 臣等又遣軍官各一人, 嚴加戒飭, 使之刻期跟捕。 京畿監司軍官與本州牧使, (一同)各各分散, 或爲掩襲, 或有物色, 備極窮探, 而逆賊朴致毅竟不得捕來。 但幼學韓山斗奴子貴千言說: ‘日入時, 着平郞子荒唐人, 春景家入去’云(云。 春景)。 卽爲搜覓, 則男丁無一人, 只有女人一名。 推問荒唐人及主人去處, 則答以‘春景時在上典韓山斗家, 其餘雜人不知’云。 (云。 其面)只有勸農萬景及春景上典韓山斗, 竝爲捉來矣。" 傳曰: "竝拿囚覈處。" 

○推鞫廳啓曰: "囚繫人中, 任立以下, 朴致毅緊關次知外, 韓山斗、春景、貴千、注叱同、萬景等無罪可議, 趙貴男、方得天等罪止犯夜, 淑別、豐介等九人, 似當分揀。 敢啓。" 傳曰: "韓山斗等親鞫時議處。 趙貴男、方得天竝參酌照律, 仁香嚴鞫得情。 朴致雄定限保放, 使之捕入致毅。 朴致弘、致毅奴竝姑仍囚, 他餘人放送。"
地名: 韓山 (忠清道, 郡)
年: 1690.0

○沈殺外孫罪人李尙譚妾義香伏誅。 尙譚, 韓山品官也。 惑於義香, 迫逐其兩女。 長女則不知死生。 次女俊德, 逃其父爲常漢妻。 義香以爲, 汚穢門戶, 多般敎誘。 尙譚怒之, 沈殺其外孫女兩兒, 欲竝殺其女與壻, 未遂凶計。 道臣査覈以啓, 該曺以爲無當律, 請議大臣。 領議政權大運、左議政睦來善, 引受敎父殺子兄殺弟情節痛駭者, 別樣處斷之文。 只論尙譚, 擬以一罪。 右議政金德遠, 以尙譚之行凶, 實由於其妾之造意, 皆可致法。 上, 下敎曰: "尙譚情節絶痛, 有非人理之所忍爲者。 受敎內旣云: ‘父殺子兄殺弟, 則外祖之殺外孫者, 自可推以處置。’ 如此窮凶之徒, 決不可以《大明律》故殺外孫之文, 尋常處之。 一罪處斷, 斷不可巳。 而尙譚之作惡, 專由於其妾之造意, 則右相收議中不罪其妾, 有乖於造意加功之分云者, 誠甚得宜。 亦以一罪論斷。" 大司諫李蓍晩陳疏以爲: "尙譚之死, 由於俊德則不可獨殺其父而不罪其女。" 上, 下該曺。 該曺覆啓, 俊德沒爲官婢。 尙譚則病死於獄中, 故不得正刑。 義香境上處絞。
地名: 韓山 (忠清道, 郡)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 舒川 (忠清道, 郡)
年: 1457.0

○領議政鄭麟趾等據巡察使朴薑、具致寬啓本議: "諸浦外藩籬, 諸鎭次藩籬也。 大抵欲密不欲踈, 密則有相掎角之勢, 踈則道路遙隔, 不及救援。 且所謂島夷長於水戰, 而短於騎戰, 我國長於騎戰, 而短於水戰。 臣等以爲倭奴慓悍輕死, 善用短兵, 若投隙登岸, 白刃相接, 則我之不捷, 什常八九, 前朝之季可鑑。 雲峯之戰, 不有我太祖之神武, 三道之民幾無孑遺。 所謂甘浦以北, 風浪險惡, 賊船來往勢難者。 臣等以爲前朝之季, 倭賊侵至咸興, 賊勢甚熾, 不有我太祖之神武, 咸吉之民亦無孑遺。 開國以後列聖相承, 廣詢群策, 龍驤駕海, 虎旅屯陸, 然後倭寇寢息, 耕耘竝海, 是雖聖化能服其心, 亦由藩籬牢固, 賊不敢窺覘耳。 今撤甘浦以北船軍, 則江原、咸吉之船軍, 皆當革除, 是自撤其藩籬也而可乎哉? 己亥庇仁之戰, 縣監宋虎生帥兵守城, 賊圍之甚急, 藍浦兵馬使吳益生竪旗于北, 舒川郡事金閏吹角于東, 救兵四至然後賊懼乃退, 是亦邊郡密比之明驗也。 盈德、淸河、延日、機張、鎭海、務安、興德、藍浦等地, 沿海防禦最緊之邑, 城郭館舍已備, 非一二年之經營。 丑山、漆浦、包伊、開雲、海雲、知世、助羅、所可、沙月串、突山、築頭、高巒、大津、唐津等浦, 或以退排或以密比爲可革, 然舟船非匏繫之物, 若有賊變, 或合或離, 出入救援。 況賊來無定處, 且排設已久, 倭賊悉知, 六十年間別無見敗之處。 今不宜無事而更改成規, 然非臣等之所洞見。 乞令曾經諸道觀察使、都節制使、處置使者熟議。 一, 兩界則防禦最緊, 道里遙隔, 軍官率多厭憚不赴, 不得已差遣朝官爲都鎭撫, 其餘軍官亦用京軍士。 若下三道, 則與兩界體勢不同, 今若稱都鎭撫差定, 非惟騶從供億之弊, 必將(寅)
                〔夤〕
              緣僥倖以爲媒進之階, 無益而有害。 又其餘軍官, 皆以下番京軍士帶行, 計日給到, 則人人希望仕到, 爭先趨附。 或以族親, 或以舊知阿私, 帶率軍官, 任意閑遊, 甚者或常在家, 虛錄仕到, 詐僞日滋, 及其番上, 奪人都目, 互爭是非, 訟端蜂起。 不特此也。 侍衛禁兵, 輕與方鎭將帥, 於大體何如? 況今下番軍士, 皆籍名諸翼, 使不得任意出入, 如有邊警, 皆令徵聚應變, 何必口傳然後乃爲緩急之用乎? 臣等以爲姑仍舊, 擇閑散人有武才者率行。 一, 兩界防禦最緊, 欲戍卒之多, 設立充補之法, 而實授甲士者, 亦不番上, 但赴防而已。 我朝侍衛禁兵來自三道者, 不啻什九, 若兵曹不更試, 只以仕到矢數, 相考授職, 則臣等恐猥劣無用之輩, 冒濫得授, 而禁兵終至於不精矣。 一, 本朝昇平日久, 生齒日繁, 土地有限, 居民濱海。 今若刷出安眠串居民, 則彼之棄舊徙新之苦, 姑置勿論, 以六百餘口之人, 將居之何地? 況他道沿海居民, 不得盡皆刷出, 則何獨患於安眠之居民乎? 臣等以爲此地牧場已居半, 南有處置使助兒梁助戰之所, 北有都萬戶及泰安節制使防禦, 海岸又無船泊處, 倭寇亦不得卒入爲寇。 其居民宜令仍舊, 其無松木山麓許民耕種, 其松木茂盛處嚴加禁伐, 毋得作田, 庶幾官民兩便。" 右贊成申叔舟議: "沿邊諸浦猥多, 兵分力弱, 其勢終須革不緊以補緊處。 今巡察使等, 已親審其形勢, 必不太遠。 況雖曰革之, 實移泊他浦耳, 船與軍無損, 而又無遷徙更建之勞矣。 但盈德、興海新鎭之軍, 不宜以水軍充立, 其水軍悉分屬他浦, 更以陸軍充給。 沿邊有城郭縣邑殘弊者, 以內地縣邑割補置鎭。 三道都節制使、處置使, 今已各置首領官、都鎭撫, 但邊將等軍官, 率多無賴之徒, 如吏典去官者, 侵漁軍戶爲弊不貲。 且於防禦無益, 悉依兩界例, 以下番軍士中有武才者率行, 其給則下三道與兩界苦歇不同, 量減仕到, 鎭則都節制使, 浦則處置使, 無時檢擧。 忠淸道沿邊之地, 無造船材木, 但安眠串耳。 今新入之人, 必有舊居之地, 雖刷出無新徒之苦。 依啓本施行。" 啓下兵曹, 兵曹啓: "第一條, 丑山浦、包伊浦、漆浦革罷, 船軍移屬興海鎭事, 則丑山浦船軍等, 皆居寧海府以上諸邑, 與海鎭隔遠, 不可移定, 宜屬寧海鎭。 但防禦最緊水軍, 不可盡屬於鎭。 今革罷包伊浦、開雲浦、海雲浦船軍共一千五百二名內, 富山浦、鹽浦、加乙望浦各四百名, 多大浦二百名、西生浦一百名, 量其所居遠近移屬。 且漆浦雖不可泊大船, 船小則可以泊立, 況今興海雖新置鎭, 無軍以戍, 則漆浦不可遽革, 改作小船, 仍舊防禦, 興海鎭軍, 則用傍近閑良人, 漸次充定。 第二條, 諸道都節制使, 兼差判府事事, 則軍民重事, 不可一人兼掌, 仍舊施行。 第十二條, 都節制使、處置使、都鎭撫差定事, 則以軍官爲都鎭撫, 似爲輕易, 選諳鍊朝官差首領官。 且諸營鎭邊將帶去軍官, 率用典吏去官無賴之徒, 甚爲不可。 請依啓本, 於下番京軍士中, 令擇有武才可用者, 自擧口傳率行, 仕到之數, 半兩界赴防者。 第十五條, 沿邊諸鎭, 試充補甲士事, 則下三道甲士, 乃番上侍衛禁軍, 事體與兩界異, 不可以外方所試便許除職, 仍舊爲可。 若沿邊諸邑幷合作鎭事, 委觀察使審定, 啓聞後擬議施行, 餘如所啓。" 從之。
地名: 舒川 (忠清道, 郡)
年: 1523.0

○甲寅/聽啓覆。 承旨尹仁鏡將義禁府囚人前舒川郡守韓碩豪推案啓: "碩豪以東伐羅島搜討事差定後, 違主將之令, 罪斬待時也。" 上曰: "減死可也。" 執義鄭應麟曰: "碩豪雖云: ‘允貞不卽馳報。’ 不囚之以請緩報之罪, 則其情可見。 況允貞之逃, 必是以主帥之事, 難於直招也。 沈義孫等事則旣決其罪, 難於更加重律, 故至今留難矣。碩豪事則不可容貸, 請依律定罪。" 正言姜崇德曰: "軍機之事所當嚴明。 若此不罪, 則竊恐軍政之解弛。" 上曰: "羅允貞之逃, 雖似庇護, 其主帥韓碩豪已遞, 必不庇護矣。 且觀其上言之意, 觀察使不卽差定云。 允貞已逃, 無可憑閱其罪矣。 此非如沈義孫之例, 不可依律也。" 鄭應麟曰: "令之減死, 於好生之德誠美矣, 然軍律則不可撓屈也。" 上謂左右曰: "凡啓覆時, 左右多數入參者, 欲廣詢其事也。 今之韓碩豪事, 於左右之意如何? 其各陳之。" 洪淑曰: "軍律, 以嚴爲主, 雖有小犯, 不可容貸。 今韓碩豪所犯, 至爲重大。 但監司關字, 遲緩傳報, 此可疑者也。" 李荇曰: "軍法當嚴矣。 然邊將, 當機快斷。 定罪則已, 若朝廷如此共議事, 則必須無一毫可疑者然後, 當示之以法, 須自上參酌分辨爲當。" 申鏛曰。 "情或有可疑者, 則當自上斟酌可也。" 曹繼商曰: "韓碩豪旣已納招承服矣。 然少有疑處, 則不可輕加一罪也。" 尹殷輔曰: "斷死刑重事, 不得已竝問事干而後, 決之也。 碩豪事則允貞在逃, 推閱無據。 一罪至重, 恐不可輕施也。" 金安老曰: "近來軍律解弛, 故臺諫論啓矣。 然允貞在逃, 不能推閱歸一, 當自上酌其情法, 商量處置可也。" 上曰: "若如常例公事, 則當身已服, 不須憑問事干也, 今此一罪, 則不可不詳察也。 允貞在逃, 質之無據, 當減死。 雖減一罪, 而其罪不少也。" 尹仁鏡又以交河囚私奴亏乙山推案啓亏乙山其花妻之父裵豆含臥在房壁, 以足踢破, 壓傷致死罪, 照律絞待時, 初覆。" 上曰: "非有情也, 其減死。" 金末文啓三犯竊盜, 永屬爲奴, 而三度逃來者, 寺奴莫同斬待時罪, 又啓白丁金義孫、田石山等明火作賊, 斬不待時, 皆三覆, 依律。
地名: 舒川 (忠清道, 郡)
年: 1545.0

○癸卯/御朝講。 領事洪彦弼曰: "致治之規矩, 無過於《大學》。 誠正修齊治平之道, 皆載此書, 眞德秀作《大學衍義》, 爲治之道, 昭如明鑑, 無以加矣。 前於書筵, 曾已進講, 殿下必已(痛)
                〔洞〕
              知之矣。 且新政, 用人爲大。 自古賢者, 必滯於下僚, 如臣無狀, 亦至高位, 自上重於用人, 令合群情, 則事得而成矣, 若不難愼, 群情未洽, 則事何由得成? 且用人之際, 不必特旨也。 成宗朝, 臣之父爲史官, 故其時事, 臣頗得知之, 廢朝初年事, 臣亦知之。 當是時, 官爵甚貴, 故臣之父, 爲監察四年, 而佐郞無闕, 不得爲佐郞, 今亦須令官爵貴重, 可也。 今時官爵多闕, 充窠實難, 良由驟陞而遞之弊也。 且國家用武人之才, 不如古時, 緩急無可仗之才, 一朝有變, 誰敢當之? 祖宗朝, 六曹參判承旨, 武臣連續爲之, 近來專無此事, 當有事之時, 安能卒擧而用之? 願常常留念。" 上曰: "此甚格言。 予未及省, 當更留念。" 大司憲宋麟壽曰: "彦弼所啓, 用人其難其愼之言至當。 知人用人, 在帝王之明, 知人則哲之言, 非謂知君子也, 謂小人幽暗故難知也。 君子爲陽爲剛爲明, 小人爲陰爲柔爲暗, 雖似難知。 然人君本原虛明, 則觀之有要, 知之亦易矣。 但大奸似忠, 大詐似信, 此等處, 難愼可也。" 侍講官鄭希登曰: "好惡分明, 而後所尙定矣。 李沆憸邪, 國人皆知, 而給爵之命先下, 趙光祖盡心王事, 惟懷忠直, 而反不然, 此公論所以悶鬱也。 沆、光祖, 皆泉下枯骨, 給爵與否, 何有所關, 而啓之至此者, 一時好惡, 由是而定故也, 公論所在, 此亦可知。" 上曰: "李沆憸邪, 予豈盡知? 意宰相之人, 雖曰得罪, 而蕩滌之時, 則可給之耳, 及聞公論, 旋卽收之, 若光祖事, 似重難, 故更思量。" 麟壽曰: "近來懶慢成習, 古人所謂夙夜匪懈, 以事一人, 今不復聞焉。 大抵紀綱解弛, 故百司皆然, 此臣爲法官, 不能振起之罪也。 向者注書二人, 皆告病, 二人之病, 豈皆危急乎? 已知有朝講, 而慢忽致此, 紀綱之弛, 於此亦可知也。 經筵, 國家重事, 特進官, 亦相托故, 不卽入侍, 轉相視效, 漸至緩慢。 此非一朝一夕之故, 其弊甚矣。 痛革此習, 使之(鞫)
                〔鞠〕
              躬盡瘁, 然後可以興治, 然其轉移之機在上。 然大臣立其綱, 臺諫糾其非, 如此而後, 可謂得體。 上信任責成, 則大臣與臺諫, 同寅協恭, 可否相濟, 紀綱自立矣。" 權橃曰: "泰寧之世, 人心安肆, 不肯有爲, 正今日之謂也。 臣聞六曹郞官, 不自爲職分之所當爲, 而盡委之下吏, 事之當否, 矇不之察, 此弊已久, 勢將難改。" 上曰: "此議至當。" 麟壽曰: "恃强兼幷, 法所當治, 而舒川堤堰, 丁世純等收稅耕食已久, 而康長孫謀奪, 百計折受堰傍百結之田, 加二畫爲三百, 侵入世純之田。 世純三度得伸, 長孫之計已窮, 則又故賣於內需司奴哲金, 哲金又轉而進上, 以三度得伸之田而見奪, 無以代食, 則其冤莫甚。 司諫郭珣爲郡守時, 親聽此訟, 監司鄭萬鍾亦成冊上京, 而猶未伸冤。 貧民産業, 專在於此, 傷惻難形, 而內需司奸巧謀奪, 其狀已露, 請快決無留。" 上曰: "此事予初不知之。 民田之彊界分明, 則可給矣。" 正言金鸞祥曰: "近來臺諫所啓, 自上有拒諫之意, 有曰: ‘千百言之不從。’, 有曰: ‘何必如此, 而後得臺諫之體乎?’, 此等數語, 足以拒人臣之諫。 雷霆之下, 雖優容待之, 猶恐不盡言, 況訑訑之色一見, 則誰肯盡言乎? 臺諫之啓, 朝廷公論也, 自上斷之以一己, 若不自反而慮其有失, 則自聖之心, 於是乎出矣, 自聖之心一出, 而百疾從之。 新政之初, 極納臺諫之言, 猶恐鮮終, 況嗣服之始而已如是乎? 臣常懷未便, 故敢啓。" 上曰: "非所以拒諫也。 但言其所懷然也, 何可以此而不盡言乎? 必待事事皆從之, 後盡其言云, 則亦非也。" 特進官申瑛曰: "古云: ‘文武幷用, 長久之術。’ 今沿邊各官, 文臣與南行居半, 防禦措置, 多有疎迂, 今後濱海郡縣, 選有才武士, 相間而差, 以備不虞。" 上曰: "此甚良策。" 記事官李戡、李爓、安馠等進曰: "頃者史官後出事, 自上有成命, 臣等倉卒未及察先出, 萬死無憾。" 上曰: "後出似無妨云爾, 非定命也。 且不聞大臣之議乎?" 李戡曰: "臣等已聞之矣, 但國家禮貌, 唯經筵史官先出, 其他大禮, 皆自公卿先出, 而史官最後。 一史官二其禮, 臣所未曉也。 且古有左、右史, 欲立侍左右, 察人君之氣色, 而幷載之也。 自今以後, 史官(入待)
                〔入侍〕
              香案左右, 備記言動, 則無趨走記事之窘, 而禮貌亦便。" 上曰: "古事則然矣, 我國舊例, 亦豈無意乎? 上下出入, 禮貌爲難, 無甚所關之事, 依前例可也。 至如氣色, 雖非左右侍, 何有不察也?"
地名: 舒川 (忠清道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 舒川 (忠清道, 郡)
年: 1594.0

○義禁府啓曰: "伏見全羅兵使李時彦狀啓, 不勝驚愕。 逆謀現告私奴巾京及其妻納春, 又所謂倡首人康津居安重復ㆍ李景信ㆍ柳承業、光州居辛漢鳳, 擇日人舒川居沈大原, 回文傳示人康津居高夢禮、安濟文、奴夢祥, 不可不爲先鞫問, 府郞廳發遣拿來, 所謂安重復家祠堂前, 埋置名錄記, 亦令齎來, 但此時騷擾可慮, 巾京現告各人, 隨便措捕, 堅囚以待, 非招內現着者, 姑勿推捉, 務令鎭靜。 以此密諭于本道監、兵使, 何如? 大臣之意亦然, 故敢啓。" 傳曰: "依啓。"
地名: 舒川 (忠清道, 郡)
年: 1618.0

○以朴自興爲兼同知經筵, 李&#x2272B;爲大司成, 韓玉爲司成, 韓昅爲副校理, 沈宗道【奸邪毒害, 奴事爾瞻, 兩目不見物, 而擢置小司徒。】 爲戶曹參議, 朴宗冑爲吏曹佐郞, 李永式爲司書, 鄭逵爲兵曹參議, 尹重三爲右尹, 李溟爲舒川郡守。 (【溟, 樑之孫、廷賓之子、沖之弟也。 兇譎陰賊, 諂附爾瞻, 驟作銓郞, 與鄭廣成等, 結爲心腹, 廣引凶黨, 助成虐焰, 俄爲爭進者所害, 出外。】)
地名: 舒川 (忠清道, 郡)
年: 1762.0

○憲府
                【持平尹冕東。】
              申前啓, 不允。 又啓曰: "今者諸賊, 皆出於潭陽一府, 維賢曾爲本倅, 誑誘人心, 其爲害至于今未已。 近聞匡師ㆍ鑰, 假息北塞, 多聚土人, 以敎文筆。 荒裔愚俗, 安知無煽動淪胥之患哉? 請會寧府安置罪人匡師, 甲山府爲奴罪人鑰, 幷移配絶島, 亦令本道, 曉諭兩邑士民, 俾知凶孽之不可交通, 其中親密者, 摘發科治, 以杜日後之弊。" 上從之。 匡師
              珍島郡安置, 其學徒, 令府使決杖, 鑰令道臣, 嚴刑一次, 黑山島爲奴, 其學徒, 令府使刑推一次。 又啓曰: "荒歲賙賑, 收斂富民, 雖出於迫不得已, 而舒川則勒收一人錢八百餘兩, 二百之數, 已歸私橐, 連山則亦收民錢三百餘兩, 道路喧傳, 聽聞驚駭。 當該道臣, 從重推考, 舒川郡守李纉徵, 亟令王府, 拿問嚴處, 施以贓律, 連山縣監權正宅, 施以削職之典。" 上曰: "令該府嚴問。" 又啓曰: "前正言邊得讓, 去秋湖西掌試不公之說, 先播試圍, 多士立庭, 戟手群罵, 幾乎場事不成。 請邊得讓削去仕版。" 上從之, 首唱士人, 嚴訊一次, 海島充軍。
地名: 沔川 (忠清道, 郡)
年: 1431.0

○公州住盲人朴生上言, 訴奴婢誤決之事, 命下憲府閱實。 憲府未畢, 又訴云: "去己亥庚子年間, 差使員知沔川郡事朴安臣受金用生奴婢二口、牛馬各二匹、雜穀一百五十石, 不卽決斷。" 又訴前等監司守令及事干朝士頗多。 參判朴安臣上言:
地名: 沔川 (忠清道, 郡)
年: 1434.0

○忠淸道
              沔川人具潔, 將赴防寧北鎭, 未至, 死於高原境上, 其妻徐氏聞訃, 卽斷髮哀號, 欲向其地, 率二婢徒走三十餘里。 潔妹前知郡睦濟之妻, 追及中途, 以備馬治粧, 挽留二日, 徐氏乃歎曰: "良人不幸客死遠方, 斂殯之事, 誰其尸之? 願撫棺屍, 以寫憂懷耳。" 遂行至京師, 族人皆曰: "千里奔喪, 非婦人之事也。" 强止之, 但遣其奴, 奉柩以還, 葬於其鄕。 築廬墓傍, 遂居之, 朝夕哀號, 邑人歎服。 邑宰轉報監司, 移文禮曹, 禮曹啓: "禁守墳, 賜米十石。" 從之。
地名: 沔川 (忠清道, 郡)
年: 1450.0

○左承旨鄭而漢, 問安于使臣, 皆曰: "厚承上德, 旣醉而飽。" 尹鳳曰: "前日過醉, 冒達金淑利奴婢決給之事,深恐失言。" 而漢曰: "奴婢決訟, 本國常行公務, 大人之啓, 有何失乎?" 仍將沔川奴婢推刷數目, 授鳳, 鳳曰: "今若不推, 則後難爲之, 今得推之, 喜感不已。" 又言: "與李臺妻氏, 相訟奴婢何如?" 而漢曰: "令主掌官辨明, 然時未決了耳。" 因飮酒談話。 鳳曰: "太宗、正統、今上皇帝, 皆不能飮, 洪熙、宣德皇帝, 皆能飮。 宣德酒半酣, 輒使酒況醉, 則和氣滿面, 親若兄弟。 正統皇帝年少時, 予進一杯, 面紅昏醉, 心實惶恐, 及卽位, 不聽老奴之言, 遂至於此。" 且言欲得鷂子破寂, 而漢回啓, 命贈一連。 又令義禁府, 分揀金淑利奴婢。
地名: 沔川 (忠清道, 郡)
年: 1472.0

○禮曹據忠淸道觀察使金永濡啓本啓: "洪州人前藝文館檢閱卜承貞, 自少有節行, 常以悅親爲務, 不違其志。 及登第筮仕, 辭歸侍養, 父責令仕宦, 遲留不忍去, 登途未嘗不流涕。 及父母歿, 哀毁逾禮, 凡喪葬悉遵《家禮》。 韓山郡人將仕郞朴地, 自少孝心純至, 不求名利, 常在親側, 甘旨之奉不絶。 母得疾, 祈禱不愈, 嘗糞味甛, 心極憂懼, 每夜拜星, 求代母病得愈。 及父母歿, 葬于家側, 至今十餘年, 朝昏必拜, 朔望必祭, 出入必告, 哀慕之心, 一如初喪。 泰安郡人學生金得中, 自弱齡, 孝養兩親, 凡親所欲爲、欲食者, 莫不如意。 父歿, 日夜泣血, 負土成墳, 啜粥面黑, 哀毁逾禮, 幾至滅性。 養母三十年, 未嘗少懈, 及母病, 焚香告天, 請以身代, 母病便愈。 後母死, 哀慼一如父喪。 又學生曺崇禮, 幼有志操, 事父母以孝, 晨昏不廢定省, 及父母歿, 廬于墓側, 哀毁逾禮, 一邑稱之。 淸州人從仕郞慶延, 稟性正直, 色養二親, 必具甘旨。 稍有疾病, 憂愁鬱悒, 親自湯藥, 暫不離側。 其父嘗遘疾不愈, 正月大雨, 川水漲溢, 父欲嘗鮮膾, 延卽往川邊, 解衣入水, 身自張網, 波流悍急, 延移網緩流, 終日徹夜待之, 有大魚數尾罹網, 持以獻之。 父喜曰: ‘吾不進食, 唯欲嘗魚, 今而得食, 甚適於口, 吾疾似差。’ 已而病果愈, 人莫不驚嘆。 後父歿, 延三日水漿不入口, 喪制一遵《家禮》, 不食鹽醬, 哀毁骨立, 廬墓三年, 未嘗至其家。 立家廟, 朔望必祭, 出入必告, 事之如生, 遇新物必薦, 不薦則不食。 事母益勤, 奉養必有酒、肉, 夜則母寢乃退。 年踰四十, 不事進取, 人或勸之仕, 曰: ‘窮達有命, 何以求爲?’ 父嘗與奴婢二口, 及父歿, 延分與弟、妹, 聞有諂神禮佛者, 必斥之, 鄕里化之。 沔川郡船軍朴文女芷芝, 早喪母, 長於姑家, 年十七, 同郡人安止義娶爲妾, 止義得癩疾, 數年兩目盲, 髮毛脫, 皮膚如剝, 支體血流, 有惡臭, 人不能近, 芷芝事之不憚。 止義眼有翳膜, 以舌舐之, 凡十九年未嘗少懈。 及止義歿, 殯于家園, 朝夕親奠, 哀悼三年。 喪畢, 邑人有欲娶之者, 姑亦欲奪其志, 芷芝曰: ‘姑若强我, 我必投水而死。’ 姑竦然而止。 守信十四年, 哀慕成疾而死。 臣等參詳《大典》奬勸條: ‘孝友、節義特異者, 賞 職、或賞物; 尤異者, 旌門、復戶。’ 今請卜承貞、朴地、金得中、曺崇禮、慶延, 令吏、兵曹, 隨才擢用; 安止義妾芷芝, 旌表門閭。" 從之。
地名: 沔川 (忠清道, 郡)
年: 1486.0

○乙丑/受常參, 視事。 右副承旨朴崇質將刑曹啓本啓: "韓山囚私婢義非與物故夫命千同謀殺其主貞潔罪, 律該凌遲處死。" 從之。 正言李琚啓曰: "忠淸道水軍節度使金世勣娶閔孝源妾女, 置于沔川, 又娶公州良家女爲妾。 兩家往來之際, 必有弊事, 請鞫之。" 上問左右, 右議政李克培曰: "果如斯言則非矣。" 上曰: "疑世勣不爲是也。" 琚曰: "斷無可疑。" 上曰: "可鞫。" 大司憲李瓊仝啓曰: "請遣朝官鞫之。" 上曰: "令其道守令推之。"
地名: 沔川 (忠清道, 郡)
年: 1489.0

○刑曹啓: "前忠淸道觀察使崔應賢聽其姪申叔彬捕逃奴之請, 令沔川郡守, 搜索具詮家罪, 律該杖一百贖、盡奪告身。" 命只罷職。
地名: 沔川 (忠清道, 郡)
年: 1507.0

○臺諫啓前事, 憲府又啓曰: "今日鄭有智妻羅氏發狀于本府云: ‘家翁生時, 待我甚薄, 愛婢妾無名, 一家之事, 專付無名, 家翁臨死時, 無名盡取家財及奴婢文記而有之, 奸慝莫甚。 女壻嘉山郡守崔有井者, 於無名, 乃義壻而通奸, 則無名之心術可知。’ 云, 以此觀之, 則有井之心術, 亦可知。 請拿來治罪。 近聞典艦司, 請遣敬差官于忠淸、黃海等處, 出軍人造船, 民弊不貲。 且白翎島驅馬軍亦多, 右島乃長淵縣地, 而造船處, 亦長淵, 恐小邑不能支也。 前所伐木甚多, 請令其監司看審, 當於農隙治船。 信川郡守吳舜衡以陰陽地理發迹, 衣食於任士洪家, 人物不合守令, 請改差。 近觀問弊御史文書, 沔川郡守玄健別定官奴四人, 各授緜布十匹, 徵正租各平五十石納官。 又別定一人, 徵生苧、生麻百束。 所犯如此, 請改差。 閔懷發盜奸右議政姜龜孫妾, 事發推考時, 懷發見公緘云: ‘我承命捕盜, 奚暇答之?’ 蔑視法司之文。 請勿公緘, 直推之。" 傳曰: "造船事依所啓, 吳舜衡、玄健遞差, 崔有井拿來。 閔懷發朝旣承命而出, 故其言如是, 行公推考。 餘皆不允。"
地名: 沔川 (忠清道, 郡)
年: 1514.0

○忠淸道
              沔川居忠順衛郭純長女年十五, 適朴忠幹, 忠幹病死, 葬楊州。 未幾其地入禁標, 郭氏移葬他所, 如是者三。 居喪盡哀, 喪畢猶素服, 不食肉, 安神主於房內, 食飮必祭, 一如生時。 哭泣無時, 朔望及節日, 必親祭於墓所, 至今十年, 猶不少怠。 末女年十六, 適具世忠, 家遇癘疫, 遇者輒死, 世忠避出而死。 郭氏時方病苦, 聞喪奔訃, 已成殯矣。 卽開棺改歛, 居喪盡哀。 喪畢素服不食肉, 祭祀一如其兄, 至今八年, 不少衰。 父純無子, 兩女至誠孝養, 終始如一。 甲士金碩俊, 故節度使金奉元孽子也。 幼時母死, 事嫡母及庶母, 奉養必以甘旨, 漁獵不避寒暑。 奉元卒, 居喪盡禮, 服除立主, 朝夕上食, 一象平時, 至今不廢。 遇父母忌日, 則盡一朔素食, 出入時別定婢子行祭。 事聞, 竝命旌門復戶。
地名: 沔川 (忠清道, 郡)
年: 1534.0

○忠淸道觀察使丁玉亨啓曰: "沔川居士族故吳世昌妻李氏, 切隣接私奴都致通奸事, 其奴子等, 執而告官, 且赤脫李氏衣服, 有傷打下。 其事干七十餘人, 分囚各官, 時方推考。 但差使員往來推問, 事必輕歇, 恐成老獄。 臣適來, 略抄啓之。" 傳曰: "李氏私奴通奸, 文記繁多, 卽不能盡見矣。 李氏之事若實, 則所係甚大。 但時俗甚詐, 其奴子之心, 亦不知其何如矣? 當以上京推之。 事干甚多, 而終若無實, 則其弊亦多。 欲以諳練京官, 爲敬差官, 發遣問之。"
地名: 沔川 (忠清道, 郡)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 沔川 (忠清道, 郡)
年: 1618.0

○午時, 王出御宣政殿, 引見檢察使沈惇。 右副承旨鄭逵、假注書鄭良弼、記事官安應魯･申垍入侍。 上曰: "天朝徵兵之事, 何如?" 惇曰: "我國與奴穴密邇, 故天朝征奴徵兵之事, 言言皆責望於我國。 我國群情, 皆欲入送, 當初奏文, 顯有不肯之色, 故深以爲悶。 朴鼎吉之行, 姑爲停止, 改送咨文, 自此物情歡喜矣。" 王曰: "此賊養兵, 幾四十年, 雖以天下之兵當之, 勝敗未可知矣。" 惇曰: "頃見天朝通報, 則亦以爲難。 雖以天朝之兵, 難期殲滅矣。" 王曰: "昔者, 建州衛
              李滿住征討時, 我國有尹弼商、康純、魚有沼、南怡輩爲將。 未知此時, 亦有如此之將乎。" 惇曰: "此賊與滿住不同, 滿住之强, 不至如此奴也。 此賊與天朝相較, 雖或一枝兵馬, 來犯邊上, 必無深入之理, 今徵兵不送, 亦恐被譴於天朝也。" 王曰: "江都欲爲保障, 已爲預度, 而江都之外, 可合保障, 何處耶?" 惇曰: "江都地廣, 水陸路通, 宗社、版籍、禮樂、文物, 亦可具矣。 其次忠淸水營, 形勝最好, 湖南則扶安與江華, 脈路相通, 亦可預備。" 王曰: "江都水陸程途, 向何方? 自江都往水營, 由何路耶?" 惇曰: "江都, 陸行, 則自陽川、通津, 抵甲串乘舟, 則自江頭, 過金浦、陽川、通津, 抵燕尾亭, 自江都向湖西, 陸行, 則由振威、水原、平澤、德山, 到水營, 舟行, 則過安興渡, 抵沔川矣。" 王曰: "江都, 已爲料理, 自江都下海之擧, 則未知如何?" 惇曰: "事若至此, 無異航海。 國事艱危, 有不可言矣。" 王曰: "江都則扈從之士, 避亂之人, 皆可容接乎?" 惇曰: "若無舟子之指揮, 則泥濘之地, 潮汐之水, 萬無飛渡之理。 且奴之長技, 只在馳騁, 棄其長技, 渡海何爲? 況江都諸島, 星羅碁布, 可助聲援。 鎭江牧場, 許民耕食, 則非特都城士民, 亦皆安集, 畿內百姓, 盡可入居矣。" 王曰: "卿今下去, 察見形止, 從長處置, 可也。 且江都, 雖曰保障, 軍器、軍糧, 預爲措備, 然後可以謂保障矣。 築城之功力必難, 木柵爲先設造, 以爲臨亂依歸之所。" 惇曰: "前見下敎, 牧場許民之事, 以爲持難。 豆場可以牧馬, 鎭江場則可以耕種, 今雖許民耕食, 待時還收牧, 未爲不可。" 王曰: "江都雖爲保障, 西北關防, 不可不備, 京城守禦, 亦可料理, 而我國之事, 殊着無
              實擧行之事, 極爲可慮。" 惇曰: "上敎至當。 進守爲上策, 退保爲末計。 備局諸臣, 今方料理, 而非但兵力脆弱, 當此邊虞孔棘, 台席久曠, 右相雖在, 而不爲出仕, 群下之情, 深用憂悶。" 惇曰: "小臣備位於營建堂上, 于今四載矣。 今此宮闕之役, 非不知出於不得已, 而頃日徵兵咨檄之來, 小臣妄陳所懷, 反承優容, 不勝感激。 愚臣之意, 非欲竝停兩闕。 米布垂盡, 財力已匱, 先修一闕, 待其完畢, 觀勢更爲。 故都監諸臣之意, 亦皆如此, 敢爲冒瀆。" 王曰: "觀勢爲之。" 惇曰: "事目磨鍊內, 羅州摘奸事已下, 而朴自興獻議, 扶安似好, 此處亦摘奸乎?" 王曰: "扶安亦摘奸以來。" (豹皮一令、環刀一柄賜給。 罷出。)
地名: 沔川 (忠清道, 郡)
年: 1621.0

○同副承旨柳湙啓曰: "今被朴嶙投疏, 踵武重振, 專攻臣兄弟, 次及臣身。 合司擧國之公議, 非臣兄弟所獨論也。 至於重振再疏, 所謂‘大偵
                禎
              及㬇承嗾臣等。’ (臣等方在待罪之中,) 未知厥疏何意, 
                偵
                禎
              、㬇何人。 昨見李挺元上疏, 許㬇乃沔川皁隷, 果如其人, 則臣曾以兵曹參議入直, 以皁隷干番, 捉致(兵曹, 仍)決(軍)杖(三十度)而囚之。 㬇之受杖於臣, 若是其重, 則其初之不相知可想。 重振旣謂: ‘其私嗾’, 後聞其受杖, 求其說而不得, 反謂之奴婢相訟, 納奴聽嗾。 所謂訟者, 非私處也, 必於公也。 相訟無其處, 受杖有其證, 則指嗾之說, 不亦虛乎? 臣(見此疏, 所當退出席藁待罪, 而方在直所, 位亦不齊,) 不敢擅離直所, 惶恐待罪。" 傳曰: "勿待罪。"